CELEX: 32009R1257
Language: da
Date: 2009-12-15
Title: Kommissionens forordning (EU) nr. 1257/2009 af 15. december 2009 om ændring af forordning (EF) nr. 391/2007 om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik

19.12.2009   
            
            
               DA
            
            
               Den Europæiske Unions Tidende
            
            
               L 338/22
            
         
      KOMMISSIONENS FORORDNING (EU) Nr. 1257/2009
   af 15. december 2009
   om ændring af forordning (EF) nr. 391/2007 om gennemførelsesbestemmelser til Rådets forordning (EF) nr. 861/2006 for så vidt angår medlemsstaternes udgifter til gennemførelsen af overvågnings- og kontrolordningerne under den fælles fiskeripolitik
   EUROPA-KOMMISSIONEN HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 31, og
   ud fra følgende betragtninger:
   
               (1)
            
            
               EU har siden 1990 finansieret medlemsstaternes kontrol- og håndhævelsesforanstaltninger i overensstemmelse med den fælles fiskeripolitiks mål, der er fastsat navnlig i Rådets forordning (EF) nr. 2371/2002 (2).
            
         
               (2)
            
            
               Forordning (EF) nr. 861/2006 indeholder bl.a. bestemmelser om EF-finansieringsforanstaltninger til dækning af udgifterne til kontrol, inspektion og overvågning af fiskeriet for perioden 2007-2013. Kommissionens forordning (EF) nr. 391/2007 (3) fastsætter gennemførelsesbestemmelser til sådanne foranstaltninger.
            
         
               (3)
            
            
               I overensstemmelse med princippet om forsvarlig økonomisk forvaltning skal medlemsstaterne have klare fingerpeg om de regler, der gælder for modtagelse af EF-støtte til dækning af udgifterne til fiskerikontrol og håndhævelse.
            
         
               (4)
            
            
               Reglerne vedrørende EU's finansielle bidrag til nationale kontrolprogrammer bør forenkles og præciseres.
            
         
               (5)
            
            
               Anmodninger om godtgørelse af udgifter skal knyttes til netop den kommissionsbeslutning, der har godkendt det projekt, for hvilket der anmodes om godtgørelse af udgifter.
            
         
               (6)
            
            
               Der bør fastsættes særlige regler for støtteberettigelsen for udgifter afholdt i forbindelse med gennemførelsen af projekter, der medfinansieres under flere successive kommissionsbeslutninger.
            
         
               (7)
            
            
               Anmodninger om godtgørelse af udgifter for de enkelte projekter kan sendes til Kommissionen, inden et projekt er afsluttet. Medlemsstaterne bør derfor anmode om godtgørelse inden for en vis tidsfrist efter den dato, hvor udgiften er blevet afholdt, ellers anses den for ikke at være støtteberettiget.
            
         
               (8)
            
            
               Forordning (EF) nr. 391/2007 bør derfor ændres i overensstemmelse dermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
            
         VEDTAGET FØLGENDE FORORDNING:
   Artikel 1
   I forordning (EF) nr. 391/2007 foretages følgende ændringer:
   
               1)
            
            
               I artikel 7 foretages følgende ændringer:
               
                           a)
                        
                        
                           I stk. 1 indsættes følgende afsnit:
                           »Såfremt projekter medfinansieres under flere successive kommissionsbeslutninger, anvendes første afsnit kun med hensyn til den første kommissionsbeslutning om godkendelse af de pågældende projekter.«
                        
                     
                           b)
                        
                        
                           Følgende indsættes som stk. 2:
                           »2.   Udgifter, for hvilke der ikke er anmodet om godtgørelse inden for den frist, der er angivet i artikel 11, stk. 1, anses for ikke at være støtteberettigede.«
                        
                     
                           c)
                        
                        
                           De efterfølgende stykker nummereres i overensstemmelse hermed.
                        
                     
         
               2)
            
            
               I artikel 11 foretages følgende ændringer:
               
                           a)
                        
                        
                           Stk. 1 affattes således:
                           »1.   Medlemsstaterne sender Kommissionen deres anmodninger om godtgørelse af udgifter senest 12 måneder efter udgangen af det år, hvor udgifterne er afholdt. Disse anmodninger skal tydeligt angive projektet og den kommissionsbeslutning, der vedrører dette projekt.«
                        
                     
                           b)
                        
                        
                           Stk. 4 udgår.
                        
                     
                           c)
                        
                        
                           Stk. 6 affattes således:
                           »6.   Vurderer Kommissionen, at en anmodning ikke opfylder betingelserne i forordning (EF) nr. 861/2006, i nærværende forordning, i beslutningen omhandlet i artikel 21 i forordning (EF) nr. 861/2006 eller EU-lovgivningen om indgåelse af offentlige aftaler, opfordrer den den pågældende medlemsstat til at fremsætte sine bemærkninger hertil senest en måned efter Kommissionens opfordring. Hvis det ved undersøgelsen bekræftes, at anmodningen ikke opfylder betingelserne, afviser Kommissionen at godtgøre alle eller en del af de pågældende udgifter og kræver i givet fald uretmæssigt udbetalte beløb tilbagebetalt.«
                        
                     
         
               3)
            
            
               Artikel 12, stk. 2, affattes således:
               »2.   Godtgørelsen udbetales i euro på grundlag af vekselkursen for euroen, offentliggjort i Den Europæiske Unions Tidende, C-udgaven, den måned, hvor fakturaen registreres i regnskabssystemet af Kommissionens anvisningsberettigede tjeneste.«
            
         
               4)
            
            
               I artikel 14 foretages følgende ændringer:
               
                           a)
                        
                        
                           Stk. 2, litra a), nr. iv), affattes således:
                           
                                       »iv)
                                    
                                    
                                       i givet fald en liste over projekter, der er opgivet.«
                                    
                                 
                     
                           b)
                        
                        
                           Stk. 2, litra b), nr. iv), affattes således:
                           
                                       »iv)
                                    
                                    
                                       i givet fald en liste over projekter, der ikke er blevet gennemført, med angivelse af EU's bidrag til disse projekter.«
                                    
                                 
                     
         
               5)
            
            
               I bilag VI affattes litra d), nr. vii), således:
               
                           »vii)
                        
                        
                           oplysninger om offentlige udbud: I alle de tilfælde, hvor udgifterne overstiger det i bekendtgørelsen fastsatte loft, vedlægges der en fotokopi af udbudsmeddelelserne som offentliggjort i Den Europæiske Unions Tidende, af vurderingen af bud, af tilslagserklæringen samt af kontrakten. Udgifter til skibe og luftfartøjer, der helt eller delvis skal anvendes til fiskerikontrol, kan ikke undtages fra EU's udbudsregler under henvisning til artikel 346 i traktaten om Den Europæiske Unions funktionsmåde.«
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. december 2009.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 160 af 14.6.2006, s. 1.
   
      (2)  EFT L 358 af 31.12.2002, s. 59.
   
      (3)  EUT L 97 af 12.4.2007, s. 30.